

# O B E C S T R E Č N O

Sokolská 487, 013 24 Strečno

IČO: 321648 DIČ:2020677615

Tel.: 041/5697 350 Fax: 041/5697 960 mail: obec@strecno.sk

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Občianske obrady v čase ohrozenia coronavírusom COVID – 19 v obci Strečno**

Obec Strečno reaguje na potenciálne ohrozenie občanov korona vírusom pri účasti na občianskych obradoch obmedzením počtov osôb a zvyklostí.

**Sobáše**

Na sobášnom akte na Obecnom úrade v Strečne bude môcť byť prítomných maximálne10 osôb, za účasti sobášiaceho a matrikárky bez ďalších účinkujúcich, napríklad recitátora, speváka, hudobníka a pod.

Samospráva zároveň oznamuje, že nebude prijatá žiadna nová žiadosť o zabezpečenie civilného sobáša, ktorý by sa mal uskutočniť v lehote trvania opatrení zamedzujúcich šírenie nákazy vírusom Corona.

**Pohreby**

Na poslednej rozlúčke by sa mali oddnes zúčastňovať len blízke osoby.

V zmysle doporučení spoločností, najčastejšie zabezpečujúcich a vykonávajúcich pohrebné služby na území obce (LaUK, OPS Strečno), a na zamedzenie šírenia nákazy obec Strečno požaduje plnenie nasledovných požiadaviek pri smútočnom obrade:

* **konanie pohrebu len v úzkom rodinnom kruhu v počte cca 10 osôb**
* **vylúčenie prítomnosti osôb s rizikom nákazy**
* **ochranné rúško u všetkých osôb účastných na pohrebe**
* **vylúčenie priameho kontaktu pri prejavoch sústrasti (podávanie rúk, objímanie, bozkávanie a pod.)**

*Opatrenia sú prevenciou pred negatívnymi vplyvmi a dopadmi a reakciou na poznatky pri zanedbaní situácie.*

Všeobecné odporúčania k organizácii svadieb a pohrebov sa týkajú aj dôsledného

dodržiavania zákazu hromadných spoločenských podujatí, ktoré je aktuálne platné na území celej Slovenskej republiky.

Strečno, 16. 3. 2020

Bc. Dušan Štadáni

                                                                        starosta obce